
PRIMĂRIA ORAȘULUI NĂVODARI, JUDEȚUL CONSTANȚA
ANUNȚĂ

În conformitate cu prevederile Hotărârii Guvernului nr.1336/2022 pentru aprobarea Regulamentului-cadru privind  organizarea și dezvoltarea carierei personalului contractual din sectorul bugetar plătit din fonduri publice, actualizată, coroborat cu prevederile art. XXII alin.(1) și alin.(3) din Legea nr. 141/2025, privind unele măsuri fiscal-bugetare, Primăria Orașului Năvodari, județul Constanța, organizează concurs pentru ocuparea unui post contractual de execuţie vacant de EDUCATOR,  din cadrul Centrului de Zi pentru Copii – DGAS Năvodari, studii superioare de lungă durată, absolvite cu diploma de licență sau echivalentă în domeniul științe socio-umane  și modul psihopedagocic, cu normă întreagă de 8 ore/zi, 40 ore/săptămână, pe perioadă nedeterminată, din cadrul aparatului de specialitate în data de 01 octombrie 2026, ora 11.00 (proba scrisă), la sediul Primăriei orașului Năvodari, str. Dobrogei nr. 1.
Concursul va consta în 3 etape:
- selecţia dosarelor
- proba scrisă
- interviu
Concursul se va organiza conform calendarului următor:
· Locul de desfăşurare a concursului-sediul Primăriei orașului Năvodari, str. Dobrogei nr.1;
· Dosarele de înscriere la concurs se depun în termen de 10 zile lucrătoare de la data afişării anunţului, respectiv începând cu data de 08.09.2026 până la data de 21.09.2026, inclusiv;
· Selecţia dosarelor depuse de candidaţi va avea loc în termen de doua zile lucrătoare de la data expirării termenului de depunere a dosarelor;
· Proba scrisă se va susţine în data de 01.10.2026, ora 11.00.
· Proba interviu se va susţine în termen de 4 zile lucrătoare de la data susţinerii probei scrise.
· După afişarea rezultatelor obţinute la selecţia dosarelor de înscriere, proba scrisă şi/sau proba practică şi interviu, după caz, candidaţii nemulţumiţi pot depune contestaţie la compartimentul resurse umane sau, după caz, la compartimentul care asigură organizarea şi desfăşurarea concursului, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau probei practice şi al interviului, sub sancţiunea decăderii din acest drept.
· Rezultatele finale se afişează la sediul autorităţii sau instituţiei publice organizatoare a concursului şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis“ sau „respins“.
Pentru a participa la concurs, canditaţii trebuie să îndeplinească următoarele condiţii:
1. Conditii generale: poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
  e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
2. Condiţii specifice:
a) Studii superioare de lungă durată, absolvite cu diploma de licență sau echivalentă în domeniul științe socio-umane  și modul psihopedagocic;
b) Vechimea în specialitatea studiilor absolvite – minimum 1 an, dovedite prin carnet de muncă sau format standard de adeverință privind vechimea în muncă și în specialitatea studiilor.
Pentru înscrierea la concurs, candidaţii vor prezenta la sediul institutiei din str. Dobrogei nr.1, Navodari, jud.Constanta - Comp. Resurse Umane, persoana de contact:Anane Dorina, inspector, cls.I, gr.prof.superior, un dosar care va conţine următoarele documente, conform art. 35 din HG nr. 1336/2022, actualizată:
 1) a) formular de înscriere la concurs, conform modelului prevăzut la anexa nr. 2 la HG nr.1336/2022, actualizata;
  b) copia actului de identitate sau orice alt document care atestă identitatea, potrivit legii, aflate în termen de valabilitate;
  c) copia certificatului de căsătorie sau a altui document prin care s-a realizat schimbarea de nume, după caz;
  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
  f) certificat de cazier judiciar sau, după caz, extrasul de pe cazierul judiciar;
  g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
  h) curriculum vitae, model comun european.
  (2) Modelul orientativ al adeverinţei menţionate la alin. (1) lit. e) este prevăzut în anexa nr. 3 din H.G.nr.1336/2022, actualizata.
  (3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
  (4) Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
  (5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. 
Prin raportare la nevoile individuale, candidatul cu dizabilităţi poate înainta comisiei de concurs, în termenul de depunere a dosarelor, propunerea sa privind instrumentele necesare pentru asigurarea accesibilităţii probelor de concurs.

Bibliografia şi tematica pentru ocuparea postului de educator, studii superioare de lungă durată în cadrul Centrului de Zi pentru Copii – DGAS Năvodari:
Bibliografia: 
· Legea nr. 53/2003 privind Codul muncii, republicată cu modificările şi completările ulterioare;
· ORDINUL nr. 27 din 3 ianuarie 2019 privind aprobarea standardelor minime de calitate pentru serviciile sociale de zi destinate copiilor;
· Anca Dragu, Sorin Cristea – Psihologie şi pedagogie Școlară, editura University Press, Constanța, 2002;
· Verza Emil si Verza Florin Emil – Psihologia Varstelor, Editura Pro Humanitate, Bucuresti, 2000. Capitolul VII – Perioada scolara mica, Capitolul VIII – Perioada pubertatii;

Tematica: 
· Legea nr. 53/2003 privind Codul muncii, republicată cu modificările şi completările ulterioare: Titlul II – cap. II, cap. III;
· ORDINUL nr. 27 din 3 ianuarie 2019 privind aprobarea standardelor minime de calitate pentru serviciile sociale de zi destinate copiilor:
· MODULUL II EVALUARE Şi PLANIFICARE 
STANDARD 1 – EVALUARE
STANDARD 2 - PLANIFICAREA ACTIVITĂŢILOR/SERVICIILOR
· MODUL III  ACTIVITĂŢI DERULATE/SERVICII ACORDATE
STANDARD 2 – EDUCAŢIE
· MODUL V DREPTURI ŞI ETICĂ
STANDARD 1 - RESPECTAREA DREPTURILOR BENEFICIARILOR ŞI A ETICII PROFESIONALE
STANDARD 2 - RELAŢIILE COPIILOR CU PERSONALUL
STANDARD 3 - PROTECŢIA ÎMPOTRIVA ABUZURILOR ŞI NEGLIJĂRII
STANDARD 4 - SUGESTII/SESIZĂRI/RECLAMAŢII/NOTIFICĂRI;
· Anca Dragu, Sorin Cristea – Psihologie şi pedagogie Școlară, editura University Press, Constanța, 2002, partea a doua, Cap. 1.3 Conținuturile generale ale educației, Cap. 1.5 Formele generale ale educației;
· Verza Emil si Verza Florin Emil – Psihologia Varstelor, Editura Pro Humanitate, Bucuresti, 2000. Capitolul VII – Perioada școlară micaă, Capitolul VIII – Perioada pubertății.

PRIMAR,
CHELARU FLORIN




Afisat astazi, 08.09.2026

